Næstved Kommune

CDS

Område NORD

**Job - og personprofil for Pædagogisk assistent**

|  |  |
| --- | --- |
| **PERSONALEFORHOLD** |  |
| **Arbejdstid** | Du skal kunne arbejde i hele åbningstiden på alle dage. |
| **Fleksibilitet** | Du skal være fleksibel i forhold til ændringer af din arbejdstid. Du skal være omstillingsparat i forhold til de ændringer der løbende måtte komme i forhold til evt. ændringer til arbejdssted, indhold og tider. |
| **Møder** | Du skal deltage i relevante møder i institutionen/området/kommunen inkl. aftenmøder.Du skal være aktivt deltagende og tage del i debatten og give din mening til kende. |
| **Information** | Du skal selv holde dig orienteret i institutionens lokale informationssystem og på Intra, samt på Områdets og Kommunens intra. |
| **IT** | Du skal anvende den It hardware og software som bliver brugt i institutionen og i kommunen. |
| **Stabilitet** | Du skal være mødestabil og balancere dit privatliv og arbejdsliv i relation til hinanden, så du har energi til begge dele.  |
| **Loyalitet** | Du skal være loyal og ordentlig overfor din arbejdsplads og kommune. Dette gælder også i din fritid og på sociale medier, hvor du også kan blive betragtet som en repræsentant for Næstved Kommune.Du har til hver en tid tavshedspligt jf. straffelovens § 152, stk. 1 |
| **Arbejdsmiljø** | Du skal medvirke til og være en aktiv del af at arbejde for et godt psykisk arbejdsmiljø ud fra tesen om, at man er hinandens arbejdsmiljø. Samtidig skal du til hver en tid sikre, at overholde instrukser i forhold til ergonomi.  |
| **PÆDAGOGISK** |  |
| **Selvstændighed** | Du skal kunne arbejde såvel selvstændigt som udføre arbejde der er uddelegeret af andre. Du forventes også at kunne deltage i planlægningen og tage ansvar i denne. |
| **Ansvarlighed** | Du forventes at tage et medansvar i den pædagogiske kvalitet, både for børnegruppen og for de enkelte børn.  |
| **Planlægning** | Du skal kunne være med til at planlægge og udføre pædagogiske projekter.Du skal være med til at byde ind med pædagogiske overvejelser i forhold til det faglige indhold i aktiviteter og projekter og forstå indholdet i kerneopgaven som er udgangspunktet. |
| **Observation, Iagttagelse,****Dokumentation,****Evaluering** | Du skal kunne udføre og deltage i observationer og gå i dialog med kollegaer og forældre om det du ser og deltage i formidlingen af dokumentation og observationer. |
| **Værdier** | Du skal arbejde ud fra Næstved Kommunes værdier, værdierne i Børn- og Ungepolitikken og Områdets værdier. |
| **Refleksion** | Du skal være i stand til at reflektere over egen praksis og erkende egen andel i både succeser og fejl. Det er helt i orden at lave fejl og dumme sig – så længe man er villig til, at lære af disse. |
| **Metoder** | Du skal arbejde loyalt og aktivt med de metoder og redskaber som er besluttet af fagcenteret, Området og institutionen, at man skal benytte i vores dagtilbud. |